CELEX: E2007P0005
Language: da
Date: 2007-04-04 00:00:00
Title: Sag anlagt den 4. april 2007 af Private Barnehagers Landsforbund mod EFTA-Tilsynsmyndigheden (Sag E-5/07)

9.8.2007   
            
            
               DA
            
            
               Den Europæiske Unions Tidende
            
            
               C 186/61
            
         Sag anlagt den 4. april 2007 af Private Barnehagers Landsforbund mod EFTA-Tilsynsmyndigheden
   (Sag E-5/07)
   (2007/C 186/10)
   Ved EFTA-Domstolen er der den 4. april 2007 anlagt sag mod EFTA-Tilsynsmyndigheden af Private Barnehagers Landsforbund ved Peter Dyrberg og Ingvald Falch, Advokatfirmaet Schjødt, Dronning Mauds gt 11, Oslo, Norge
   Sagsøgeren har nedlagt følgende påstande:
   
               1.
            
            
               EFTA-Tilsynsmyndighedens afgørelse nr. 39/07/KOL af 27. februar 2007 om offentlig finansiering af kommunale daginstitutioner i Norge annulleres.
            
         
               2.
            
            
               EFTA-Tilsynsmyndigheden tilpligtes at betale sagsomkostningerne.
            
         Retlige og faktiske omstændigheder samt anbringender:
   
               —
            
            
               Sagsøger er foreningen af private børnehaver i Norge.
            
         
               —
            
            
               Sagsøgeren hævder, at Norges system til finansiering af børnehaver indebærer statsstøtte, som er uforenelig med EØS-aftalen.
            
         
               —
            
            
               EFTA-Tilsynsmyndighedens afgørelse nr. 39/07/KOL af 27. februar 2007 fastslog, at det omtvistede system ikke indebar statsstøtte, under henvisning til at en børnehave for det første ikke kan betragtes som en virksomhed, og at foranstaltningen for det andet ikke påvirker samhandelen på tværs af grænserne. Hvis der var tale om støtte, mente EFTA-Tilsynsmyndigheden desuden, at den ville være forenelig med EØS-aftalen i henhold til aftalens artikel 59, stk. 2.
            
         
               —
            
            
               Sagsøgeren hævder, at EFTA-Tilsynsmyndigheden:
               
                           —
                        
                        
                           har tilsidesat sin forpligtelse til at indlede en formel undersøgelsesprocedure
                        
                     
                           —
                        
                        
                           har fortolket og anvendt artikel 59, stk. 2 og artikel 61, stk. 1, i EØS-aftalen forkert
                        
                     
                           —
                        
                        
                           har overtrådt artikel 16 i tilsyns- og domstolsaftalen, som fastsætter, at beslutninger skal begrundes, og krænket principperne for god forvaltningspraksis, især forpligtelsen til at gennemføre en upartisk og omhyggelig undersøgelse af sagen.